'இணை அறு வேள்வி மேல்நாள் இயற்றி, ஈன்று எடுத்த எந்தை புணை உறு திரள் தோள் ஆர்த்து, பூழியில் புரளக் கண்டேன்; மணவினை முடித்து, என் கையை மந்திர மரபின் தொட்ட கணவனை இனைய கண்டால் அல்லது, கழிகின்றேனோ?	43 'அன்னைமீர்! ஐயன்மீர்! என் ஆர் உயிர்த் தங்கைமீரே! என்னை ஈன்று எடுத்த எந்தைக்கு எய்தியது யாதும் ஒன்று முன்னம் நீர் உணர்ந்திலீரோ? உமக்கு வேறு உற்றது உண்டோ? துன்ன அரு நெறியின் வந்து, தொடர்ந்திலீர்; துஞ்சினீரோ?	44